7(j T. N. Thiele. 



Antagelse, at man i det væsentlige tør betragte alle Iagttagelser 

 i hver Række som lige gode , saaledes som Iagttageren som 

 sagt forudsætter. 



Et for Udjevningen ikke uvigtigt Spørgsmaal er, om de 

 enkelte Iagttagelser ere indbyrdes uafhængige, eller om i Mod- 

 sætning dertil visse Omstændigheder, ved' at være fælles for 

 nogle iblandt Iagttagelserne, lade den ene Iagttagelses Fejl 

 komme igen i nogle beslægtede Iagttagelser men ikke i alle. 

 Indenfor hver af de to Iagttagelsesrækker foreligger der her 

 næppe nogen Oplysning fra Iagttagerens Side, som kunde ind- 

 gyde særlig Frygt for slige Afhængigheder, men næppe heller 

 tilstrækkeligt til at afvise enhver Mulighed for, at f. Ex. en Fejl 

 i en Blandings Sammensætning kunde gaa igen i nogle af de 

 andre Opløsninger af samme Stof; man kan f. Ex. ikke af det 

 meddelte se , hvilke Iagttagelser der ere anstillede umiddelbart 

 efter hinanden og hvilke der adskilles ved lange Mellemtider. 

 For en Udjevning bliver det da nødvendigt, men vist ogsaa til- 

 ladeligt at gaa ud fra en almindelig Hypothese om Iagttagel- 

 sernes indbyrdes Uafhængighed indenfor baade Varmefyldens og 

 Vægtfyldens Omraade. Imellem disse to Rækkers tilsvarende 

 Tal maa der derimod paa Forhaand formodes at bestaa en Af- 

 hængighed , eftersom i alt Fald i Regelen samme Blandings- 

 prøver ere blevne anvendte baade til Varmefyldens og til Vægt- 

 fyldens Restemmelse ; og derfor enhver Blandingsfejl, som kan 

 spores i en Iagttagelse af Vægtfylden , maa have fremkaldt en 

 tilsvarende Afvigelse i samme Blandings Varmefylde. Dette er 

 et Punkt, som vi maa have for Øje senere i Afsnittet om Fejl- 

 kritik. 



Til denne Udjevningens første og foreløbige Opgave hører 

 endnu Opstillingen af Funktionsformerne for de iagttagne Varme- 

 fylders og Vægtfylders Afhængighed af Argumentet, Blandings- 

 forholdet, n\ og disse Formlers foreløbige Anvendelse, navnlig 

 til Opdagelse og Udskillelse af mulige grove Fejl (Skrivfejl, 

 Trykfejl, o. s. v.). 



